Vilnius, 2025 m. lapkričio 18 d.

**Ką gyventojai dės po eglute? Tyrimas atskleidė planuojamas išlaidas ir labiausiai laukiamas dovanas**

**Šventinis maratonas neįsivaizduojamas be dovanų paieškos – būtent tai tampa vienu iš svarbiausių Kalėdų laukimo akcentų. Kasmet dovanų paieška tampa maloniu planavimo ritualu – juk norisi rasti dovanas, kurios ne tik nustebintų, bet ir būtų prasmingos bei naudingos. „Lidl Lietuva“ užsakymu bendrovės „Norstat“ atliktas tyrimas atskleidė, kiek šiemet Lietuvos gyventojai planuoja skirti dovanoms bei kokios dovanos juos pačius džiugintų labiausiai.**

Remiantis spalio mėnesį atlikto tyrimo duomenimis, šiemet beveik penktadalis Lietuvos gyventojų kalėdinėms dovanoms planuoja išleisti nuo 151 iki 200 eurų. Apklausa taip pat atskleidė, kad 16 proc. Lietuvos gyventojų teigė, jog dovanoms skirs 51-100 eurų, tiek pat tyrimo dalyvių planuoja išleisti 101-150 eurų.

„Kalėdinės dovanos daugeliui mūsų yra ne tik tradicija, bet ir būdas parodyti dėmesį bei rūpestį artimiesiems. Apklausos duomenys rodo, kad žmonės gana tolygiai pasiskirsto pagal planuojamas išlaidas – vieni renkasi kuklesnes sumas, kiti dovanoms skiria didesnį biudžetą. Visgi svarbiausia ne skaičiai – vis dažniau žmonės renka apgalvotas, asmeniškas dovanas, kurios turi išliekamąją vertę ir yra praktiškos. Tai rodo, kad vis svarbesniais tampa nuoširdumas ir dėmesys, o ne kiekybė ar konkreti suma, išleista dovanoms“, – sako „Lidl Lietuva“ komunikacijos ir korporatyvinių reikalų vadovas Antanas Bubnelis.

**Labiausiai džiugina praktiškos ir asmeniškos dovanos**

Nors Kalėdų metas dažnai siejamas su noru nustebinti, Lietuvos gyventojai itin vertina praktiškumą. Apklausa atskleidė, jog dauguma (45 proc.) tyrimo dalyvių tikisi gauti dovanas, kurios ne tik džiugintų, bet ir būtų panaudojamos kasdienybėje, todėl tokie dovanų pasirinkimai – nuo jaukių namų tekstilės gaminių iki virtuvės priedų ar grožio priežiūros rinkinių – išlieka populiarūs ir šiemet.

„Praktiškos dovanos visada yra saugus ir kartu nuoširdus variantas, leidžiantis žinoti, kad žmogus ja tikrai pasinaudos. Vienas geriausių būdų pataikyti į dešimtuką – tiesiog paklausti, ko žmogui reikia, nes juk tai gali būti labai įvairūs norai – kažką pradžiugins ir itin praktiškos dovanos – nauja keptuvė ar jaukus patalynės komplektas. Kartais, norėdami nustebinti, rizikuojame, kad nupirkta staigmena taip ir liks nepanaudota, o apgalvota dovana gali suteikti daug daugiau džiaugsmo“, – sako „Lidl Lietuva“ komunikacijos ir korporatyvinių reikalų vadovas.

Kartu pastebima, kad praktiškumą vertinantys žmonės vis dažniau renkasi dovanų korteles – jas teigiamai vertina kas penktas Lietuvos gyventojas. Tyrimas taip pat atskleidė dar vieną tendenciją – 20 proc. apklaustųjų atsakė, jog itin vertina valgomas dovanas. Lyginant su praėjusiais metais, jų populiarumas išaugo 4 proc.

„Dovanoti maistą itin saugus pasirinkimas – saldumynus mėgsta daugelis. Be to, valgoma dovana dažnai tampa proga paragauti to, ko pats sau paprastai nenusipirktum. Atsižvelgiant į klientų poreikius, siūlome platų šventinių saldumynų ir gurmaniškų produktų pasirinkimą už žemą kainą. Saldumynų mėgėjai gali rasti privataus prekės ženklo „Favorina“ gaminius – nuo šokolado ir pyragų iki kalėdinių sausainių ar keksų, o gurmanai – išbandyti „Deluxe“ asortimento produktus – kruopščiai parinktus gurmaniškus mėsos ir žuvies gaminius, saldumynus, prieskonius, užkandžius ar padažus“, – tvirtina A. Bubnelis.

**Svarbiausia – dėmesys ir pasirinkimo laisvė**

Šventiniu laikotarpiu vis daugiau Lietuvos gyventojų nori, kad dovanos būtų ne tik gražios, bet ir atspindėtų žmogaus asmenybę. Tyrimo duomenys atskleidė, kad 19 proc. apklaustųjų vertina asmeniškai jiems dedikuotas dovanas.

„Asmeniškos dovanos visada turi ypatingą reikšmę, nes jos rodo, kad dovanojantis žmogus atkreipė dėmesį į tai, kas kitam iš tiesų svarbu – jo pomėgius ar kasdienius įpročius. Tai gali būti tiek hobį atspindinčios smulkmenos, tiek rankų darbo kūriniai ar simbolinės dovanos. Tokios dovanos tampa ne tik daiktu, bet ir būdu parodyti rūpestį“, – pastebi „Lidl Lietuva“ komunikacijos ir korporatyvinių reikalų vadovas.

Apklausą Kalėdų tema „Lidl Lietuva“ užsakymu atliko bendrovė „Norstat“. Spalio mėnesį vykusioje apklausoje dalyvavo 1000 Lietuvos gyventojų.

Šiuo metu Lietuvoje veikia 82 „Lidl“ parduotuvės 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Tel. +370 5 267 3228, mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)